**Харолд 210910**

**Нағыз мәсіхші болудың мәні неде?**

***“Саған өте маңызды шындықты айтып тұрмын: кімде-кім қайтадан туылмаса, Құдайдың Патшалығын көре алмайды” (Жохан 3:3).***

Иса ешқашан Ізгі хабарды әйтеуір адамдарға ұнасын деп әдемілеп, өзгертіп айтқан емес.

Шынын айтқанда, көптеген адамдар Оның айтқан сөздеріне ренжіді, оның ішінде сол заманда өмір сүрген қызметшілер де бар, өйткені ол ақиқатты өзгертіп, әдемілеп айтқан емес, немесе Оның танымалдығына нұқсан келтіретін фактілерді жасырмады. Иса бұл мәселені шәкірт болу тұрғысынан анықтады, яғни бұл мәсіхші болу дегенді білдіреді. Исаның жиі айтқан сөздері мынау: “Маған еріп шәкіртім болғысы келген әркім өз еркі бойынша өмір сүруін қойсын, әрі айқышын арқалаған кісідей азапты өлімге күн сайын дайын болып Менің жолыммен жүрсін! Себебі кім өмірімді сақтаймын десе, одан айырылады, ал өмірін Мен үшін қиған әркім оны (мәңгі) аман сақтап қалады.» (Лұқа 9:23-24). Бұл сөздер кез келген тілде де қалтқысыз, тікелей айтылған сөздер! Тағы да ол: «Кім әке-шешесін не ұл-қызын Менен артық көрсе, сол Менікі болуға лайықты емес. Сондай-ақ, кім айқышын арқалаған кісідей өз мүддесінен бас тартып, тіпті азапты өлімге дайын болып Менің соңымнан еріп жүрмесе, сол Менікі болуға лайықты емес.»,-деді (Матай 10:37-38).

Нағыз мәсіхшіліктің төрт белгісі бар, егер бұлар менің бойымда болмаса, мен мәсіхшімін бе, жоқ па деген күмәнім болатын еді. Қауымның немесе қандай да бір мәсіхшілік ұйымның мүшесі болу олардың қатарына жатпайды. Немесе қайырымдылық қорына қанша ақша берсеңіз де, ол ісіңіз бұл тізімге кірмейді. Бұл белгілер сіздің жүрегіңіз бен көзқарасыңызға байланысты. Бұл белгілер – міндеттеме, түбегейлі өзгеріс, мойынсұну және трансформация.

Нағыз мәсіхшілердің екінші белгісі және мен бүгін аса назар аударғым келгені – бұл түбегейлі өзгеріс. Питер Маршалл, АҚШ Сенатының марқұм дін қызметкері бұны былай сипаттады, егер сіз бір бағытта келе жатсаңыз, кенеттен, біреу сізді арқаңыздан түрткенін сезесіз, сөйтсе, Исаның: «Кел, балам, енді Менің артымнан ер» - деген дауысын естисіз, сөйтіп сіз бұрылып, қарама -қарсы бағытта жүре бастайсыз.